**ožiadavky na talentové skúšky pre**

**Súkromné konzervatórium PinkHarmony**

**vo Zvolene**

**pre školský rok 2018/2019**

**8226 Q hudobno-dramatické umenie**

**8227 Q tanec**

**8228 Q spev**

**8229 Q 01 hudba – skladba**

**8229 Q 02 hudba – dirigovanie**

**8229 Q 03 hudba – hra na klavíri**

**8229 Q 04 hudba – hra na organe**

**8229 Q 05 hudba – hra na zobcovej flaute, flaute, hoboji, klarinete, fagote, saxofóne, trúbke, lesnom rohu, pozaune, tube a bicích nástrojoch**

**8229 Q 06 hudba – hra na husliach, viole, violončele, kontrabase, harfe, gitare, cimbale**

**8229 Q 07 hudba – hra na akordeóne**

Podľa ustanovenia § 64 ods. 1 zákona č. 245/2008 Z. z. o výchove a vzdelávaní

( školský zákon ) a o zmene a doplnení niektorých zákonov v znení neskorších predpisov určuje Ministerstvo školstva, vedy, výskumu a športu Slovenskej republiky predmety, z ktorých pozostáva prijímacie konanie na prijímacích skúškach na stredné školy pre školský rok 2018/2019 takto :

**Podmienkou prijatia na štúdium v školskom roku 2018/2019 je**

**úspešné vykonanie talentovej skúšky !**

Do prvého ročníka štvorročného vzdelávacieho programu v konzervatóriách môže byť prijatý uchádzač, ktorý spĺňa tieto podmienky :

a) splnil podmienky prijímacieho konania,

b) získal základné vzdelanie – ukončil základnú školu

**HDU - OBSAH TALENTOVEJ SKÚŠKY**

**Požiadavky na talentové prijímacie skúšky v študijnom odbore Hudobno – dramatické umenie (herectvo) pre školský rok 2018/2019:**

Cieľom výučby herectva je nielen vychovať budúcich hercov. Pestrá paleta rôznych humanitných predmetov (dejiny divadla, rozbor drámy, slovenský jazyk a literatúra a iné) a praktických predmetov (Javisková reč, javiskový pohyb, umelecký prednes a iné) vytvára predpoklad výchovy nie len technicky zdatných javiskových interpretov ale cieľom pedagógov herectva je vychovať osobnosti, teda inteligentných, charizmatických a rozhľadených ľudí. Herec by mal byť nositeľom kultúry – teda mal by byť nositeľom spisovnej jazykovej normy, či kultivovaného ľudského vystupovania.

Absolvent štúdia herectva na konzervatóriu by mal samostatne dokázať analyzovať žánrovo rôznorodé dramatické texty, svoje postavy a následne im dať javiskovú, rozhlasovú či filmovú podobu.

***Praktická časť***

**Časť A**

* Prednes poézie a prózy **podľa** **vlastného výberu** (uchádzač si pripraví jednu báseň a jednu ukážku z prózy)
* Prednes monológu – **povinné texty** (v prílohe)
* Prednes veršovaného monológu – **povinné texty** (v prílohe)
* Pohybová etuda na **vlastný námet** (uchádzač si pripraví krátku pohybovú etudu, teda krátky príbeh/udalosť s dramatickou zápletkou, ktorú bez slov predvedie na javisku. Upozorňujeme že ide o prirodzený prejav, nie o pantomímu!)
* Čítanie neznámeho textu (uchádzačovi ho predloží komisia priamo na talentovej skúške)
* Diskusia s prijímacou komisiou o diele **Jozef Gregor Tajovský - HRIECH** (prijímacia komisia hodnotí schopnosť uchádzača analyzovať text, pochopiť hlavnú myšlienku hry a jej odkaz vo všeobecnom spoločenskom živote)

**!! Vybrané texty musí uchádzač 100% ovládať naspamäť !!**

**Pri interpretácii textov je dôležité, aby uchádzač zvolil taký spôsob, ktorý je mu najbližší, na základe jeho osobných poznatkov a interpretačných skúseností. Komisia hodnotí logiku a význam interpretácie. Rovnako sa prihliada na hlasový fond uchádzača a čistý rečový prejav.**

**Povinné texty nájdete aj na web stránke:** [**www.pinkharmony.sk**](http://www.pinkharmony.sk) **/ súbory na stiahnutie**

**Hodnotenie: časť A - maximálny počet dosiahnutých bodov je 20**

**Časť B**

1. Skúmajú sa hlasové a spevácke predpoklady, hlasový rozsah a rytmické vlohy.

2. Prednes jednej umelej a jednej ľudovej piesne s ľubovoľným sprievodom (klavír, gitara, MP3, USB a pod.).

**Hodnotenie: časť B - maximálny počet dosiahnutých bodov je 10**

**Časť C**

1. Interpretácia vlastnej choreografickej pohybovej kreácie na hudbu podľa vlastného výberu (CD, MG, korepetítor).

2. Hodnotí sa schopnosť tanečnej akcie, pohybové predpoklady a úspešnosť rozvoja tanečného talentu.

**Uchádzač si so sebou prinesie cvičný úbor. Dievčatá si prinesú aj sukňu (po kolená) a topánky na podpätkoch.**

**Hodnotenie: časť C - maximálny počet dosiahnutých bodov je 10**

**Maximálny počet dosiahnutých bodov spolu v častiach A,B,C je 40, kritérium na úspešné vykonanie skúšky je 20 bodov.**

***Teoretická časť***

**Časť D**

**Písomný test.** Skúma sa všeobecný vedomostný rozhľad a prehľad o základných informáciách z oblasti hudobno-dramatického umenia.

**Hodnotenie: časť D - maximálny počet dosiahnutých bodov je 15**

**Maximálny počet dosiahnutých bodov je 15, kritérium na úspešné vykonanie skúšky je 7 bodov.**